open-index/open-wikipedia-markdown huggingface dataset:
Rosemarkie

** Rosemarkie ** (skotsk-gælisk *Roast Maircnidh*) er ein landsby i regionen Highland i Skottland, austom den nærliggande byen Fortrose. Begge dannar til saman «Den kongelege burgh av Fortrose og Rosemarkie», og ligg omtrent 32 km nordaust for Inverness.

Rosemarkie har ei stor, ven bukt med utsyner over Fort George og kystlinja langs Moray Firth, og Rosemarkie hevdar å ha ein av dei beste badestrendene langs denne. Ved enden av bukta ved Fortrose ligg Chanonry Point som skal vere det beste staden i Storbritannia for å sjå delfinar.

Rosemarkie er knytt til Inverness med busser frå Highland Country Buses.

## Soge
Rosemarkie er ein tidlegare bustad frå oldtida av piktarar, noko som ein ser av eit dusin piktiske steinmonument, og landsbyen er i dag truleg best kjent for samlinga si av særs utsøkte utskorne piktiske bautasteinar. Det er ein av dei største samlingane på ein stad i Skottland. Skulpturane frå 700- og 800-talet som vart funne i og rundt kyrkjegarden til landsbyen er utstilt i Groam House Museum, eit byhus frå 1700-talet i High Street som er omgjort til museum. Det er ope i sommarmånadane mot eit gebyr. Desse utskorne steinane er bevis på eit tidleg og viktig kloster i Rosemarkie, grunnlagt av (eller knytt til) sankt Moluag (død 592) og Boniface, elles kjent som Curetán (tidleg 700-tal). Skulpturane omfattar blant avbildingar av krossar, fragment av heilagdomar og arkitektoniske stykke. Eit lite fragment av stein frå Rosemarkie er i Museum of Scotland i Edinburgh.

I 1125 grunnla kong David I den første katedralen i Ross her, men då katedralen vart flytta til ein ny bygning i Fortrose på slutten av 1200-talet kom perioden til Rosemarkie i over 700 år som eit viktig eklektisk senter til ein ende. 

## Kjelder

**Denne artikkelen bygger på «[[:nb:Rosemarkie|Rosemarkie]]» frå ,  den 2. november 2011.*  

## Bakgrunnsstoff

*
Tomintoul

** Tomintoul ** (skotsk gælisk **Tom an t-Sabhail**, «Låvehøgda») er ein landsby i regionen Moray  i Skottland. Han har kring 300 innbyggjarar. Det er den høgastliggande landsbyen i Det skotske høglandet, men på 345 moh ligg han likevel langt lågare enn den høgastliggande i Skottland, Wanlockhead i Dumfries and Galloway.

Det er ein planlagd landsby, som vart lagt ut av Alexander Gordon, 4. hertug av Gordon i 1775. Dette skjedde som ei følgje av at William Caulfield tjue år tidlegare hadde lagt ein militær veg der, som no er A939. I 1841 budde det 1722 menneske i landsbyen. I 1951 hadde innbyggjartalet falle til berre 531, og ved folketeljinga i 2001 var det 322 innbyggjarar.

Landsbyen inngår i Whisky Trail.

## Kjelder

**Denne artikkelen bygger på «[[:nb:Tomintoul|Tomintoul]]» frå , den 2. november 2011.*
Melrose i Skottland

** Melrose ** (skotsk-gælisk *Maol Ros*) er ein liten by i regionen Scottish Borders i Skottland. Han har kring 2&nbsp;000 innbyggjarar. Namnet kjem frå keltisk *mail-rhos*, «snauklipt slette».

Byen er kjent for Melrose Abbey, der hjartet til Robert Bruce skal ha vorte gravlagt.

Etter den industrielle revolusjonen opna fleire tekstilmøller i byen, og tekstilindustrien er enno ein viktig næringsveg.

I nærleiken av byen finn ein Dryburgh Abbey og spor etter det romerske fortet Trimontium. Nokre kilometer vestover ligg Abbotsford House, der forfattaren sir Walter Scott budde.

Ifølgje ei segn er Kong Arthur gravlagt i Eildon Hills utanfor Melrose.

## Kjelder

**Denne artikkelen bygger på «[[:nb:Melrose (Skottland)|Melrose (Skottland)]]» frå ,  den 2. november 2011.*  

## Bakgrunnsstoff

*
Newtown St Boswells

**Newtown St Boswells** (skotsk-gælisk *Baile Ùr Chille Bhoisil*) er ein by i Scottish Borders i Skottland. Han er administrasjonsenter for regionen, og høyrer til ei gruppe byar som ligg mellom vegane A7 og A68, som inkluderer Galashiels, Melrose og St Boswells. 

Sjølv om han heiter Newtown («nybyen») byrjar han å bli gammal; byen vart grunnlagt på 1500-talet. Han har tidlegare heitte Newtoune, Newtown of Eildon, Neuton og Newtown of Dryburgh. 

Byen var tidlegare eit sentrum for kormmaling, med fleire vassmøller som tok imot korn frå omegnen. Etter av jarnbana kom dit vart han òg eit regionalt kommunikasjonsenter, og eksportør av levande storfe. Etter at stasjonen vart nedlagt i 1696 har tydinga av dette minska kraftig.

## Kjelder

**Denne artikkelen bygger på «[[:nb:Newtown St. Boswells|Newtown St. Boswells]]» frå , den 2. november 2011.* 

## Bakgrunnsstoff

*
Ardrossan

** Ardrossan ** (skotsk-gælisk *Aird Rosain*) er ein by i regionen North Ayrshire  i Skottland. Han har kring 11&nbsp;000 innbyggjarar. 

Ardrossan ligg på vestkysten av Skottland ved Firth of Clyde, mellom Largs og Irvine. Det går ferje frå Ardrossan til Brodick på øya Arran.

 

## Kjelder

**Denne artikkelen bygger på «[[:nb:Ardrossan|Ardrossan]]» frå , den 2. november 2011.* 

## Bakgrunnsstoff

*
Høygaffel

**Høygaffel** er ein greipliknande reiskap med langt treskaft og to-tre tindar, nytta til å handsame gras og høy med. 
I nyare tider er tindane gjerne av stål. tidlegare tider kunne høygaffelen vere laga heilt av tre.

## Galleri

Högafflar.jpg|Høygaflar med to tindar.
Haying.jpg|Bruk av høygaflar for å lessa høy på ei vogn.
Bundesarchiv Bild 183-32292-0001, Brachhaben, Einzelbauer.jpg|Mann med høygaffel
Heuernte bei Eragny-sur-Epte (1889) - Camille Pissarro.jpg|Målarstykket *Récolte de foin à Éragny* frå 1889 av den franske kunstmålaren Camille Pissarro.
Pitchfork_-_Male_(PSF).png|Ein høygaffel blir nytta for å lempa høy inn gjennom ein glugge.


## Kjelder
Kåre Berg

**Kåre Olaf Berg** () var ein skihoppar frå Gran. Han tevla for Ski- og fotballklubben Lyn i Oslo.

Berg tok sølvmedalje i NM på Gjøvik i 1959, bak den suverene vinnaren Anders Woldseth, men føre Arnfinn Bergmann. Året etter var Berg ein av dei fire norske hopparane som deltok i Vinter-OL 1960 i Squaw Valley, Torbjørn Yggeseth, Halvor Næs og Ole Tom Nord var dei andre. Berg vart nummer 13 i den olympiske hopptevlinga, etter eit bestehopp på 83 meter i første omgang.

### Besteplasseringar i internasjonale meisterskap og renn
*1955: Nr 4 i Lahti
*1960: Nr 13 i Vinter-OL 1960 i Squaw Valley
*1961: Nr 11 i Svenska skidspelen i Falun

### Medaljar og besteplasseringar i noregsmeisterskap
*Ski-NM 1954: Nr 12 på Kongsvinger
*Ski-NM 1959: Sølvmedalje på Gjøvik
*Ski-NM 1960: Nr 4 i Nedre Eiker

## Kjelder
**Sportsboken*, aktuelle årgangar
Largs

**Largs ** (skotsk-gælisk *Leargaidh Ghallda*) er ein by i regionen North Ayrshire  i Skottland, med status som burgh. Han har kring 11&nbsp;500 innbyggjarar. Byen ligg langs Firth of Clyde, om lag seg otrent 53 km frå Glasgow.

Largs er ein populært feriestad ved kysten, og har av den grunn eit vesentleg høgare folketal om sommaren. Byen marknadsfører seg sjølv med dei historiske banda sine til vikingar, og har ein årleg festival,  i september, knytt til dette. Den Kongelege Nasjonale Mod, ein festival med gælisk song, kunst og kultur har òg vorte arrangert her tidlegare. Ein del skotsk gæliske skilt nyttast enno.

## Sjå òg
*Slaget ved Largs

## Kjelder

**Denne artikkelen bygger på «[[:nb:Largs|Largs]]» frå , den 2. november 2011.* 

## Bakgrunnsstoff

*
Jo Inge Bjørnebye

**Jo Inge Bjørnebye** () var ein norsk skihoppar. Han kom frå Våler og representerte Våler Idrettsforening.

Bjørnebye var mellom dei beste norske hopparane i tida 1966-73, og deltok i OL i 1968 og 1972. I begge leikane hamna han langt nede på resultatlistene. Derimot hevda han seg godt under verdsmeisterskapen på ski i 1970. Etter å ha vorte nummer 11 i normalbakken, kom han på sjuandeplass i storbakkerennet og vart beste nordmann i tevlinga. I den tysk-austerrikske hoppveka var hans beste plassering ein fjerdeplass i Garmisch-Partenkirchen 1. januar 1971, landsmannen Ingolf Mork vann rennet. Samanlagt i hoppveka 1970/71 vart Bjørnebye nummer 6.

Han var far til Stig Inge Bjørnebye.

### Besteplasseringar i internasjonale meisterskap og renn
*1967: Nr 14 i Holmenkollen
*1969: Nr 9 i Holmenkollen
*1970: Nr 7 i storbakken under Ski-VM i Štrbské pleso
*1971: Nr 5 i Svenska skidspelen i Falun
*1972: Nr 11 i Svenska skidspelen i Lycksele

### Besteplasseringar i noregsmeisterskap
*Ski-NM 1966: Nr 8 i storbakken på Rena
*Ski-NM 1969: Nr 4 i normalbakken på Raufoss
*Ski-NM 1970: Nr 4 i normalbakken i Trondheim
*Ski-NM 1971: Nr 5 i storbakken i Bærum
*Ski-NM 1972: Nr 7 i normalbakken i Trondheim
*Ski-NM 1973: Nr 12 i normalbakken i Vang

## Kjelde
**Sportsboken*, aktuelle årgangar
Aberfeldy

**Aberfeldy** (skotsk-gælisk *Obar Pheallaidh*) er ein by i regionen Perth and Kinross i Skottland. Historisk sett er det innanfor området Atholl. Han har kring 2&nbsp;000 innbyggjarar. 

Aberfeldy ligg ved elva Tay, om lag 5 kilometer frå utspringa til elva i Loch Tay. Næraste større by er Perth, kring 30 kilometer søraust for Aberfeldy. 

Robert Burns skreiv eit dikt kalla: *The Birks of Aberfeldy*. 

J.K. Rowling, forfattaren av bøkene om Harry Potter, eig herskapshuset Killiechassie House like ved Aberfeldy.

## Kjelder

**Denne artikkelen bygger på «[[:nb:Aberfeldy|Aberfeldy]]» frå ,  den 2. november 2011.*  

## Bakgrunnsstoff

*
Auchterarder

**Auchterarder** (skotsk-gælisk *Uachdar Ardair*&#8239;) er ein by i regionen Perth and Kinross i Skottland. Han har kring 5&nbsp;000 innbyggjarar. Auchterarder ligg nord for Ochil hills, om lag 20 km sørvest for Perth. 

Byen er først og fremst kjent for Gleneagles Hotel som ligg like ved byen, kjend for golfturneringane sine og som arrangørstad for G8-møtet i 2005. 

Tidlegare verdsmeister i snooker Stephen Hendry kjem frå Auchterarder.

## Kjelder

**Denne artikkelen bygger på «[[:nb:Auchterarder|Auchterarder]]» frå ,  den 2. november 2011.*  

## Bakgrunnsstoff

*
Coupar Angus

** Coupar Angus ** (skotsk-gælisk *Cùbar Aonghais*) er ein by i regionen Perth and Kinross i Skottland. Han har kring 2&nbsp;000 innbyggjarar. *Angus* vart lagt til namnet for å skilje han frå Cupar i Fife. Då byen vart overført frå grevskapet Angus til Perthshire i 1891 heldt han det tradisjonelle namnet sitt.

Coupar Angus ligg sør for elva Isla, og åtte kilometer sør for Blairgowrie. I mellomalderen låg det store cisterciensarklosteret Coupar Angus Abbey ved byen. Det vart grunnlagt av Malcolm IV av Skottland rundt 1160. 

## Kjelder

**Denne artikkelen bygger på «[[:nb:Coupar Angus|Coupar Angus]]» frå ,  den 2. november 2011.*  

## Bakgrunnsstoff

*
Jon Eilert Bøgseth

**Jon Eilert Bøgseth** () er ein tidlegare skihoppar frå Namdalseid. Han oppnådde ein andreplass i eit verdscuprenn i 1981, same sesongen som han vann NM-sølv i normalbakkerennet. Bøgseth var medlem av Namdalseid Idrettslag.

## Karriere
Bøgseth debuterte i verdscupen i Oberstdorf 30. desember 1980, utan  å utmerke seg. Først i sitt tredje verdscuprenn, i Ironwood i USA, kom han inn mellom dei ti beste, vart då nummer ni. Ei veke seinare kleiv han opp til sjetteplassen i Thunder Bay, før han i Chamonix vart nummer to og kom på pallen første gongen. Seinare i sesongen vart han nummer fire i Saint-Nizier og nummer ti i Planica. Samanlagt vart han nummer 15 i verdscupen 1981. Under noregsmeisterskapen på Eidsvoll vann han sølv i normalbakken, bak Ivar Mobekk.

1982-sesongen deltok han knappast i internasjonale tevlinger. I verdscupen 1983 kom han fire gongar inn mellom dei ti beste og vart nummer 19 samanlagt. Hans fremste prestasjon kom i Engelberg, der han vart nummer fire, landsmannen Per Bergerud vann rennet. Bøgseth var same året ein av nordmennene som deltok i verdsmeisterskapen i skiflyging i Planica, der han kom på 19. plass.

### Besteplasseringar i internasjonale renn
*1981: Nr 2 i Chamonix
*1982: Nr 5 i storbakken i Falun (ikkje verdscuprenn)
*1983: Nr 4 i Engelberg

### Medaljar og besteplasseringar i noregsmeisterskap
*Ski-NM 1979: Nr 13 i normalbakken i Sprova
*Ski-NM 1980: Nr 4 i normalbakken i Asker
*Ski-NM 1981: Sølvmedalje i normalbakken på Eidsvoll
*Ski-NM 1982: Nr 5 i storbakken på Rena
*Ski-NM 1983: Nr 4 i storbakken på Lillehammer

Han la opp etter 1983-sesongen.

## Kjelder
**Sportsboken*, aktuelle årgangar
Torbjørn Ruste

**Torbjørn Ruste** () var ein norsk skihoppar frå Oslo, og som representerte Nydalens Skiklub i Oslo.

Han deltok i den tysk-austerrikske hoppveka 1954/55, der han vann renna i Innsbruck og Bischofshofen og vart nummer 4 i Oberstdorf. Både i Innsbruck og i Bischofshofen måtte vinnaren av hoppveka, finske Hemmo Silvennoinen, nøye seg med andreplassen. I Garmisch-Partenkirchen fall Ruste, og han kom difor langt ned på samanlagtlista. Han deltok også i den sveitsiske hoppveka i 1959.

Ivar Ruste var bror hans.
## Merittar
### Besteplasseringar i internasjonale renn
*1955: Vinnar av to renn i Innsbruck og Bischofshofen

### Besteplasseringar i noregsmeisterskap
*1955: Nr 6 på Voss

## Kjelder
**Sportsboken*, aktuelle årgangar
* Torbjørn Ruste til minne
Differensialgeometri

**Differensialgeometri** er å nytte differensial- og integralrekning på geometriske problem, i første rekkje knytt til kurver og flater i rommet. I differensialrekning handsamar ein grenseovergangar, og ein studerer særleg grenseeigenskapane når ein nærmar seg eit visst punkt innan differensialgeometrien. 

For todimensjonale kurver handsamar ein tangentar, normalar, krumming og berøring av kurver, samt eigenskapane til kurvesystem og meir, medan ein i rommet til dømes studer krummingslinjer og geodetiske linjer og linjeflater og minimalflater. 

Ein byrja å studere differensialgeometriske problem heilt frå starten av differensialrekninga. Carl Friedrich Gauss vert rekna som grunnleggjaren av den systematiske differensialgeometrien i rommet med *Disquisitiones generales circa superficies curvas* frå 1827. Viktig for utviklinga av generell differensialgeometri var Bernhard Riemann med *Über die Hypothesen, welche der Geometrie zu Grunde liegen* frå 1854. Han såg òg på differensialgeometri for vilkårlege dimensjonar, noko som var med på å danne grunnlaget for den generelle relativitetsteorien til Albert Einstein. I moderne differensialgeometri ser ein ikkje berrepå kurver og flater, men òg det ein kallar mangfald, noko som har ført differensialgeometrien nærar feltet topologi.

## Kjelder
*differensialgeometri. (2011-11-02) I *[[Store norske leksikon]]*. Henta frå http://snl.no/differensialgeometri
Thor Edquist

**Thor Håkon Edquist** () er ein norsk høgrepolitikar. Han er ordførar i Halden kommune frå 2011 til 2019.

Edquist blei vald til ordførar i 2011 etter at Høgre fekk 34,4&nbsp;% av stemmene og gjekk i samarbeid med Venstre, Senterpartiet, Kristeleg Folkeparti og Miljøpartiet Dei Grøne.

## Referansar

## Bakgrunnsstoff
* Nettstaden til Halden kommune: «Kjære haldenser!»
Subtraksjon

**Subtraksjon** eller **fråtrekking** er ein av dei fire grunnleggande rekneartane (operasjonane) innanfor aritmetikken. Symbolet for subtraksjon er −. 

I reknestykket 

:\ a - b = c 

er *a* minuenden, *b* subtrahenden og *c* differansen eller differensen.

Differensen *c* er det talet som må adderast til *b* for å få *a*. Å bestemme differensen mellom to tal vert kalla å *trekke frå* eller *subtrahere*. Teikne minus, -, for å uttrykke differensen kom i bruk kring 1500. Tidlegare nytta ein ofte *m*, som var ei forkorting for minus. 

Subtraksjon er ekvivalent med addisjon av eit negativt tal.

## Sjå òg
*Addisjon
*Multiplikasjon
*Divisjon

## Kjelder
*subtraksjon. (2011-11-02) I *[[Store norske leksikon]]*. Henta frå http://snl.no/subtraksjon
Tage Pettersen

**Tage Pettersen** () er ein norsk politikar (H). Han var ordførar i Moss kommune frå 2011 til 2017. Han har vore leiar i Østfold Høyre sidan 2008, 1. vararepresentant til Stortinget frå Østfold sidan 2009, og gruppeleiar for Høgre i Moss bystyre frå 2003. Frå 2017 er han stortingsrepresentant for Østfold.

Pettersen er utdanna kokk og har studerte forvalting og administrasjon ved Befalsskolen for Marinen.

Han var intendant (økonomisjef) på KV «Nordkapp» 1998–1999, og arbeidde ved Befalsskolen for Marinen 1999–2001. 2001-2003 var han avdelingssjef for fag- og ressursavdelinga i Akershus kommandantskap Regional støttefunksjon/Oslo. Han har vore underdirektør og sjef for Vernepliktsrådet sidan 1. juni 2003.

Pettersen var formann i Moss Unge Høyre 1989–1990 og formann i Østfold Unge Høyre 1990–1993. Han var medlem av Moss formannskap 1990–1993 og nestleiar i Elevorganisasjonen 1994–1995. Ved kommunestyrevalet i 2007 var Pettersen ordførarkandidat for Moss Høyre, men tapte mot den sitjande ordføraren Paul-Erik Krogsvold frå (Ap).

## Kjelder

**Denne artikkelen bygger på «[[:nb:Tage Pettersen|Tage Pettersen]]» frå ,  den 2. november 2011.*  

## Bakgrunnsstoff
* 
*Nettstaden til Tage Pettersen 
*Om Tage Pettersen på nettstaden til Østfold Høyre
Rapparen Apollo

**Jonas Forsang Moksnes** (), betre kjend som **Apollo** eller **Bleikansiktet**, er ein norsk rappar, musikar og journalist frå Bekkelaget i Oslo.

## Musikk

Heilt ifrå byrjinga har Apollo rappa på morsmålet. Apollo gav i 2000 ut debut-EP-en *Scenario*, ei plate som berre vart trykt i 500 eksemplar. I 2002 gav han ut sitt fyrste album, ved namn *Mine Damer og Herrer* på Universal Records. Dette vart nominert til både Spellemannprisen og Alarmprisen i kategorien "beste hip-hop-album". Songane *Hvite netter* og *Sperra inne* vart gjevne ut som singlar og blei hits i Noreg. I 2004 kom oppfylgjarplata *Satan´s Sirkus* (Universal Records). Etter dette har det ikkje kome fleire soloalbum frå Apollo til no.

Rundt år 2006 blei Apollo med i rockebandet Yoga Fire, som består av han sjølv og dei tidlegare medlemmene i hip-hop-gruppa Klovner i kamp. I 2007 lagde Moksnes rulletekstlåta til den fjernsynsserien "Gutta Boys" saman med DJ Goldfinger frå Klovner i kamp. I fleire år er Moksnes blitt kåra til ein av landets mest sexy menn av motemagasinet Elle. I 2009 vann han MTV Europe Music Awards i kategorien "Beste Norske Artist" saman med Yoga Fire, og var nominert i kategorien "Best European Act". Yoga Fire vann også Spellemannprisen 2010 i kategorien «Årets musikkvideo».

## Journalisme

Jonas Forsang Moksnes har skrive for ei rekkje norske magasin, m.a. Elle og MASSIV. Frå 2010 har han jobba i mannebladet ALFA. Portrettintervjuet hans med kokaindømte Stina Brendemo Hagen som vart fengsla i Bolivia, skapte store overskrifter og debatt i norsk media. Han vann «Årets feature 2010» under Nordiske Mediepriser for saka «Treholt for dummies», publisert i ALFA.

## Diskografi

**Scenario EP* (Rar), 2000
**Mine Damer og Herrer* (Universal), 2001
**Hvite netter* (singel), 2001
**Sperra inne* (singel), 2002
**Satan`s Sirkus* (Universal), 2004
**Fuck you eller penga tilbake* med Yoga Fire (MTG Music), 2009

## Kjelder

## Bakgrunnsstoff
*Offisiell nettside 
*Apollo på MySpace
*Yoga Fire si offisielle nettside
Asgeir Dølplads

**Asgeir Dølplads** () var ein norsk skihoppar og frisør, fødd og død på Rena i Hedmark.

Den 1. januar 1953 vart Dølplads i Garmisch-Partenkirchen den første vinnaren av eit renn i den tysk-austerrikske hoppveka. Med hopp på 78,5 og 81 meter vann han framom austerrikaren Sepp Bradl og tyskaren Toni Brutscher. Deretter vart han nummer tre i Oberstdorf og nummer to i Innsbruck. Samanlagt vart han nummer tre i den fyrste hoppveka, bak vinnaren Sepp Bradl og landsmannen Halvor Næs. I 1956 tevla Dølplads om NM-gullet med Arne Hoel og Kjell Kopstad. Dølplads vart nummer tre, Hoel vann. I sine beste år som idrettsmann representerte Dølplads Stabæk IF.

### Besteplasseringar i internasjonale renn
*1952: Nr 8 i Lahti
*1953: Vinnar av nyttårshopprennet i Garmisch-Partenkirchen
*1955: Nr 4 i Svenska skidspelen i Nässjö

### Medaljar og besteplasseringar i noregsmeisterskap
*Ski-NM 1953: Nr 8 i Trondheim
*Ski-NM 1956: Bronsemedalje i Drammen
*Ski-NM 1957: Nr 4 i Mo i Rana

Dølplads var svigerfar til komikaren Atle Antonsen.

## Kjelder
**Sportsboken*, aktuelle årgangar
Sturle Holseter

**Sturle Holseter** () er ein norsk, tidlegare skihoppar som representerte Vikersund Idrettslag. Han vann NM-bronse i normalbakken 1997, same sesongen kom han på andreplass i eit verdscuprenn i Sapporo.

### Aktiv
Holseter debuterte i verdscupen 17. mars 1990, berre 14 år gammal, med sisteplass av 76 deltakarar på Raufoss. Så gjekk det fem år før tenåringen utmerka seg i hoppbakken. Gjennombrotet kom tidleg i 1996-sesongen, då han kom på sjetteplass i eit verdscuprenn på Lillehammer. Hans beste plassering i verdscupen er 2. plass i normalbakken i Sapporo 18. januar 1997, fem poeng bak vinnaren Adam Malysz og likt med Mika Laitinen. Same sesongen kom han på bronseplassen under noregsmeisterskapen i normal bakke i Mo i Rana i 1997. Holseter vart sidan nummer 15 i normalbakken i Trondheim under Ski-VM 1997. Beste samanlagtplasseringa  i verdscupen er 22. plass, også det i 1997-sesongen.

Han vart noregsmeister for lag med Buskerud i 1996, og tok bronse i 1997. Siste rennet hans i verdscupen var på Lillehammer 29. november 1998.

### Besteplasseringar i internasjonale meisterskap og renn
*1995/96: Nr 6 på Lillehammer
*1997: Nr 15 i VM i Trondheim. Nr 2 i Sapporo
*1998: Nr 14 i Zakopane og Lahti

### Medaljar og besteplasseringar i noregsmeisterskap
*1995: Nr 11 i normalbakken i Rælingen
*1996: Nr 9 i storbakken i Meldal
*1997: Bronsemedalje i normalbakken i Mo i Rana
*1998: Nr 7 i storbakken i Meldal

Han la opp 20. august 2000.

## Kjelder
**Sportsboken*, aktuelle årgangar
*
Daniel Forfang

**Daniel Forfang** () er ein norsk, tidlegare skihoppar som representerte Tromsø Skiklubb.

## Karriere
Han debuterte i verdscupen i desember 2001, men hamna langt nede på resultatlistene i internasjonale renn dei tre neste åra. I 2003 utmerka han seg ved å vinne NM-sølv i normal bakke, bak den suverene vinnaren Tommy Ingebrigtsen. 2005-sesongen vart hans beste, han kom på bronseplass i begge NM-tevlingane, og hevda seg inn i mellom bra i verdscupen. Samanlagt i verdscupen kom han på 28. plass. OL-sesongen 2006 starta med ein femteplass under opningshelga i verdscupen, hans beste enkeltresultat. Resten av sesongen vart ein stor nedtur.

### Besteplasseringar i internasjonale renn
*2005: Nr 9 i Willingen
*2005/06: Nr 5 i Kuusamo

### Medaljar og besteplasseringar i noregsmeisterskap
*Ski-NM 2000: Nr 11 i storbakken i Meldal
*Ski-NM 2002: Nr 5 i normalbakken i Høydalsmo
*Ski-NM 2003: Sølvmedalje i normalbakken på Lillehammer
*Ski-NM 2004: Nr 11 i storbakken i Oslo
*Ski-NM 2005: Bronsemedalje både i normalbakken og i storbakken, begge renna på Lillehammer

Forfang la opp som aktiv hoppar i 2006 på grunn av slankepresset i hoppmiljøet. Han kritiserte landslagsleiinga for manglande oppfølging av problema hans rundt slankepresset.

## Kjelder

**Sportsboken*, aktuelle årgangar

## Bakgrunnsstoff
*Daniel Forfang i fis-ski.com
Biggar

** Biggar ** (skotsk-gælisk *Bigear*&#8239;) er ein by i regionen South Lanarkshire i Skottland. Han har kring 2&nbsp;500 innbyggjarar og har historisk status som burgh.

Biggar ligg i Southern Uplands, like ved elva Clyde. Næraste byane er Lanark og Peebles.

## Kjelder

**Denne artikkelen bygger på «[[:nb:Biggar|Biggar]]» frå ,  den 3. november 2011.*  

## Bakgrunnsstoff

*
Blantyre i South Lanarkshire

**Blantyre** (skotsk-gælisk *Baile an t-Saoir*&#8239;) er ein by og burgh i regionen South Lanarkshire i Skottland. Han har kring 17&nbsp;500 innbyggjarar og ligg kring 10 km søraust for Glasgow i Skottland. 

Namnet skal stamme frå kumbrisk: *blaen tir*, som tyder «på toppen av landet», som sidan har vorte gjort skotsk-gælisk. Byen grensar til elvane Clyde i nord og Rotten Calder i vest, Park Burn i aust og elva Rotten Burn i sør. 

Byen er ein del av tettstadsområdet til nabobyen Hamilton som i 2004 hadde totalt 66 500 innbyggjarar, av desse budde 17 505 innbyggjarar i sjølve Blantyre.

Ikkje langt frå byen ligg Bothwell Castle frå 1200-talet. 

## Kjende folk frå Blantyre
*John Gowans – generalen til Frelsesarmeen (1999–2002)
*David Livingstone (1813–1873) – misjonær og oppdagar
*John Fallon (f. 1940) – Keeper på Celtic FC (1958–1972)

## Kjelder

**Denne artikkelen bygger på «[[:nb:Blantyre (South Lanarkshire)|Blantyre (South Lanarkshire)]]» frå ,  den 3. november 2011.* 

## Bakgrunnsstoff

*
Bothwell

**Bothwell** er ein liten by i regionen South Lanarkshire  i Skottland. Han har kring 6&nbsp;500 innbyggjarar og ligg på nordsida av Clyde, rett aust-sør-austom Glasgow. Byen er hovudsakleg eit bustadområde.

## Historie
Koret i den gamle gotiske kyrkja frå 1398 (restaurert på slutten av 1800-talet) er frå den gamle soknekyrkja.

Poeten Joanna Baillie (1762–1851) vart fødd her og det finst eit minnesmerke etter henne.

Rojalistane under James Scott, 1. hertug av Monmouth, og dei radikale presbyterianske opprørarane møttest i slaget ved Bothwell Bridge, der opprørarane tapte 500 menn og fekk bortimot 1000 teke til fange. Tilstøytande til brua, på den nordaustlege sida står festninga som høyrde til James Hamilton av Bothwellhaugh (1566–1580), attentatmannen på regenten James Stuart, 1. jarl av Moray, og rett ved ei romersk bru som spenner over South Coulder.

Ruinane av Bothwell Castle vart opphavleg ått av Andrew de Moray som fall i slaget ved Stirling Bridge i 1297, og eigarskapen gjekk via ekteskap til huset Douglas. Jarldømet vart i 1487 gjeve til Patrick Hepburn, 1. jarl av Bothwell, 3. lord Hailes, 1. jarl av Bothwell, men vart abdisert i 1491 til fordel for Archibald Douglas, 5. jarl av Angus, kjent som «Bell-the-cat» (*heng-bjølle-på-katten*). Eit nærliggande herskapshus vart bygd av Archibald Douglas, 1. jarl av Forfar (1653–1712) og var kjent som «Det nye Bothwell Castle», men fekk skadar av søkkande grunn og vart riven i 1926.

I 2005 hadde Bothwell to skular, Bothwell Prmary School og St. Bride’s School, omfram ein bowlingklubb og ein pleieheim. Det finst fleire små butikkar og forretningar langs gata Main Street. 

## Kjelder

**Denne artikkelen bygger på «[[:nb:Bothwell|Bothwell]]» frå , den 3. november 2011.* 

## Bakgrunnsstoff

*
Gjennomsnitt

**Gjennomsnitt** er eitt av fleire sentralmål som seier noko om kva som er den typiske verdien av ei gruppe tal. Den vanlegaste måten å rekna ut gjennomsnitt på, er å summera alle verdiane, og dinest dela summen på talet på verdiar. Dette er eit aritmetisk gjennomsnitt, eller berre gjennomsnitt. Ordet gjennomsnitt kan ofte kortast ned til berre *snitt*.

## Døme på gjennomsnitt
### Aritmetisk gjennomsnitt
Det *aritmetiske snittet* er det «vanlege» gjennomsnittet, gjerne berre kalla gjennomsnittet.

: \bar{x} = \frac{1}{n}\cdot \sum_{i=1}^n{x_i} 

Til dømes er det aritmetiske snittet av seks verdiar: 34, 27, 45, 55, 22, 34:
:\frac{34+27+45+55+22+34}{6} = \frac{217}{6} \approx 36.167.

Dersom ein har ei diskret sannsynsfordeling finn ein gjennomsnittet av ein diskret, stokastisk variabel x ved å finna produktet av kvar mogleg x og sannsynet for denne verdien P(x), og dinest summera produkta til \mu = \sum x P(x).

### Geometrisk gjennomsnitt
Det *geometriske snittet* er eit snitt som er nyttig dersom ein har eit sett positive verdiar der ein tolkar verdiane ut frå produktet deira, og ikkje summen. Eit døme på slike verdiar er vekstratar.

: \bar{x} = \left ( \prod_{i=1}^n{x_i} \right ) ^\tfrac1n

Til dømes er det geometriske snittet seks verdiar: 34, 27, 45, 55, 22, 34
:(34 \cdot 27 \cdot 45 \cdot 55 \cdot 22 \cdot 34)^{1/6} = 1,699,493,400^{1/6} \approx 34.545.

### Harmonisk gjennomsnitt
Det harmoniske snittet er eit snitt som er nyttig dersom ein har eit sett av verdiar som er definerte i relasjon til ei eller anna måleining, til dømes fart (avstand per tidseining).
	
: \bar{x} = n \cdot \left ( \sum_{i=1}^n \frac{1}{x_i} \right ) ^{-1}

Til dømes er det harmoniske snittet av seks verdiar: 34, 27, 45, 55, 22, and 34

:\frac{6}{\frac{1}{34}+\frac{1}{27}+\frac{1}{45} + \frac{1}{55} + \frac{1}{22}+\frac{1}{34}} = \frac{60588}{1835} \approx 33.0179836.

### Tilhøvet mellom aritmetisk, geometrisk og harmonisk snitt

For alle sett av verdiar er fylgjande ulikskapar oppfylte:

: AM \ge GM \ge HM \, 

Likskap mellom snitta har ein berre når alle verdiane i settet er like.

### Generalisert gjennomsnitt
**generalisert snitt**, **potenssnitt**, og **Höldersnitt** er tre namn på det same. Dette snittet er ein abstraksjon frå aritmetisk, geometrisk, harmonisk og kvadratisk snitt: alle desse er spesialtilfelle av det generaliserte snittet. Snittet er definert for eit sett av *n* positive verdiar *x*i av

: \bar{x}(m) = \left ( \frac{1}{n}\cdot\sum_{i=1}^n{x_i^m} \right ) ^\tfrac1m

Ved å setja inn ulike verdiar for parameteret *m*, finn me alle snitta:

### Vekta aritmetisk gjennomsnitt
Det vekta aritmetiske gjennomsnittet nyttar ein dersom ein vil kombinera snittverdiane for fleire utval av den same populasjonen med ulik utvalsstorleik:

: \bar{x} = \frac{\sum_{i=1}^n{w_i \cdot x_i}}{\sum_{i=1}^n {w_i}}. 

Vektene w_i representerer talet på observasjonar i kvart utval. Dersom ein til dømes vil ha gjennomsnittsalderen for alle ungane i barnehagane i ein kommune, kan ein finna dette ved å ta utgangspunkt i snittalderen for kvar barnehage og vekta verdiane med talet på ungar i kvar barnehage.
Crieff

**Crieff** (skotsk-gælisk *Craoibh*) er ein by med historisk status som kjøpstad (*market town*) i regionen Perth and Kinross i Skottland. Han har kring 7&nbsp;500 innbyggjarar.

Crieff ligg omtrent ti kilometer vest for Perth. 

Skodespelaren Ewan McGregor kjem frå Crieff.

## Kjelder

**Denne artikkelen bygger på «[[:nb:Crieff|Crieff]]» frå ,  den 3. november 2011.*  

## Bakgrunnsstoff

*
Hamilton i Skottland

**Hamilton** er ein by i regionen South Lanarkshire i Skottland. Han har kring 55&nbsp;000 innbyggjarar og ligg der innsjøen Awon Water renn ut i elva Clyde. Byen er eit historisk sentrum der hertugen av Hamilton hadde setet sitt.

Ruinane av den gamle borga Cadzow Castle ligg her.

Venskapsbyen til Hamilton er Châtellerault i Frankrike. Dei historiske banda mellom byane går tilbake til 1500-talet, då tittelen *«Duc de Châtellerault»* vart gjeven til James Hamilton. Den 7. februar 2005 fekk Hamilton status som rettferdig handel-by.

Fotballaget Hamilton Academical FC held til i byen og spelar heimekampane sine på New Douglas Park.

## Merknader

## Kjelder

**Denne artikkelen bygger på «[[:nb:Hamilton i Skottland|Hamilton i Skottland]]» frå ,  den 3. november 2011.*  

## Bakgrunnsstoff

*
Armadale i West Lothian

** Armadale ** er ein by i regionen West Lothian i Skottland. Han har kring 13&nbsp;000 innbyggjarar og var tidlegare kjent som *Barbauchlaw*.

Han ligg i Central Belt, midt mellom Motherwell og Edinburgh. Næraste byen er Bathgate nokre få kilometer austom Armadale. 

## Kjelder

**Denne artikkelen bygger på «[[:nb:Armadale (West Lothian)|Armadale (West Lothian)]]» frå ,  den 3. november 2011.*  

## Bakgrunnsstoff

*
Bathgate

**Bathgate** er ein by i regionen West Lothian i Skottland. Han har kring 15&nbsp;000 innbyggjarar og ligg omtrent 20 kilometer sørvest for Edinburgh. 

Dei næraste busetjingane rundt Bathgate er Blackburn, Armadale, Fauldhouse, Whitburn, Livingston, Stoneyburn og Linlithgow 

Bathgate ligg omtrent tre kilometer sør for den neolittiske gravplassen Cairnpapple Hill, området rundt Bathgate har vore folkesett sidan kring 3500 f.Kr. Ved byen ligg eit lite steinbrot, East Kirkton Quarry. Her vart fossilet av eit urreptil eller ei avansert panserpadde, *[[Westlothiana|Westlothiana lizziae]]* (kalla opp etter distriktet West Lothian) funne i 1987.

## Merknader

## Kjelder

**Denne artikkelen bygger på «[[:nb:Bathgate|Bathgate]]» frå ,  den 3. november 2011.*  

## Bakgrunnsstoff

*
Blackburn i West Lothian

**Blackburn** (skotsk-gælisk *An Dubh Allt*&#8239;) er ein by i regionen West Lothian i Skottland. Han har kring 5&nbsp;000 innbyggjarar og ligg omkring 32 km vest for Edinburgh. 

St Kentigern's Academy er ein stor katolsk skule med elevar frå fleire byar i området. 

## Kjelder

**Denne artikkelen bygger på «[[:nb:Blackburn (West Lothian)|Blackburn (West Lothian)]]» frå ,  den 3. november 2011.*  

## Bakgrunnsstoff

*
Broxburn i West Lothian

** Broxburn ** er ein by i regionen West Lothian i Skottland. Han har kring 15&nbsp;500 innbyggjarar og ligg mellom Edinburgh og Glasgow. Namnet kjem frå det skotske namnet for *[[grevling]]* (Brock) og *straum* (Burn). Elva Brocks Burn renn gjennom byen.

Broxburn er kjend for oljeindustrien leia av av *Paraffin Young*.

I dag er Broxburn ein drabantby ved hovudvegen A8, mellom Edinburgh og industriområda i Livingston.

## Kjelder

**Denne artikkelen bygger på «[[:nb:Broxburn (West Lothian)|Broxburn (West Lothian)]]» frå ,  den 3. november 2011.*  

## Bakgrunnsstoff

*
Prestwick

**Prestwick** er ein by i regionen South Ayrshire i Skottland. Han har kring 15&nbsp;000 innbyggjarar. Byen ligg rett nord for administrasjonsbyen i regionen, Ayr, og dei to byane veks meir og meir saman.

Byen er kjent for golfbanane sine, først og fremst Prestwick Golf Club.

Glasgow Prestwick lufthamn ligg rett utanfor byen, og omkring 53 km frå Glasgow. Han blir brukt mykje av lågprisselskap som Ryanair og BMIbaby, og er eit knutepunkt for flytransport. Polar Air Cargo brukar han som hovudbasen sin. BAE Systems og GE Aircraft Engines har vedlikehalds- og produksjonslokale ved flyplassen.

Prestwick er òg eit sentrum for flykontrolltenesta, og kontrollerer omkring 70 % av flytrafikken i Storbritannia. I tillegg utgjer han halvparten av Shanwick Oceanic Control Centre, som overvaker all flytrafikk på den europeiske sida av Nord-Atlanteren.

## Merknader

## Kjelder

**Denne artikkelen bygger på «[[:nb:Prestwick|Prestwick]]» frå ,  den 3. november 2011.*  

## Bakgrunnsstoff

*
Troon

**Troon** er ein by i regionen South Ayrshire i Skottland. Han har kring 15&nbsp;000 innbyggjarar og ligg på vestkysten, omkring 14 km nord for Ayr og 5 km nordvest for Glasgow Prestwick International Airport. Namnet blir trudd å kome frå walisisk *trwyn*, som tyder «nase» eller «kapp», noko som ser ut til å vise til plasseringa. 

Troon er ein hamneby, som betener både ferjer til Larne og frakteskip. Hamna var viktig for utviklinga til byen. Verftet Ailsa Shipbuilding Company var eit viktig føretak inntil drifta vart lagt ned i 2003. Hamna vart redda av at fiskeflåten frå Ayr flytta til den ledige plassen verftet etterlét seg i Troon. 

Byen er kjent for golfbanen sin, Royal Troon, som er ein av klubbane som er vertskap for Open Golf Championship.

## Merknader

## Kjelder

**Denne artikkelen bygger på «[[:nb:Troon|Troon]]» frå ,  den 3. november 2011.*  

## Bakgrunnsstoff

*
Bellshill

**Bellshill** er ein by i regionen North Lanarkshire i Skottland. Han har kring 20&nbsp;000 innbyggjarar og ligg kring tre kilometer nord for Motherwell. Sidan 1996 har han vore ein del av Stor-Glasgow. 

## Soge
Dei tidlegaste funna av busetjingar ligg ved ein landsby som heitar Belmill og vart nedskriven på eit kart av den skotske kartografen Timothy Pont i 1654. Landsbyen bestod av ei rekkje bustader for steinbrotsarbeidarar og var ått av ein Mr. Bell, som òg åtte steinbrotet sør for Belmill. Etter at steinbrotet vart nedlagt forsvann landsbyen og ny busetjing vart opparbeidt ved Crossgates, som låg like ved. Rundt 1810 tok denne busetjinga namnet Bellshill, som fortsette å vekse og dermed slukte tettstader i nærleiken som Black Moss og Sykehead. 

Rundt 1850 vart det funne store kol- og jarnførekomstar i nærleiken noko som gjorde at fleire gruver/brot vart opna. Dette gjorde igjen at byen voks kraftig, og fleire innvandrarar vart freista til byen, spesielt frå Litauen. Det vart òg bygd fleire jernbanestasjonar i området, inkludert Mossend, Fallside og Bell Cross. 

Rundt 1870 vart Bellshill hardt råka av infeksjonssjukdomar. I 1917 byrja sjukehuset å spesialisere seg til eit morskapssjukehus, som det første i Lanarkshireområdet, med nye morsskapsfløyer som vart opna i 1958 og 1962. Dette sjukehuset vart fødestad for ei rekkje prominente personar, som politikaren Robin Cook, fotballspelaren Ally McCoist og songaren Sheena Easton. Dette sjukehuset vart stengt i 2001 og riven i 2003 for å gjere plass til nye bustadprosjekt.

## Kjende personar frå Bellshill

## Merknader

## Kjelder

**Denne artikkelen bygger på «[[:nb:Bellshill|Bellshill]]» frå ,  den 3. november 2011.*  

## Bakgrunnsstoff

*
Kilsyth

**Kilsyth** (skotsk-gælisk *Cill Saidhe*) er ein by i regionen North Lanarkshire i Skottland. Han har kring 10&nbsp;000 innbyggjarar. Kilsyth ligg i det tett folkesette Central Belt mellom Glasgow og Stirling.

## Kjelder

**Denne artikkelen bygger på «[[:nb:Kilsyth|Kilsyth]]» frå ,  den 3. november 2011.*  

## Bakgrunnsstoff

*
Motherwell

**Motherwell** er administrasjonsbyen i regionen North Lanarkshire  i Skottland. Han har kring 35&nbsp;000 innbyggjarar og ligg mellom Glasgow og Edinburgh. 

Han var tidlegare den viktigaste byen for den skotske stålindustrien, og vart difor kalla *Steelopolis*. Utsjånaden til byen blir dominert av eit vasstårn og dei tre kjøletårna på Ravenscraig stålverk, som vart stengt i 1992. Stenginga av stålverket, som hadde eit av dei største produksjonslokala i Skottland, signaliserte slutten for stålindustrien i denne delen av Storbritannia. Ei av årsakene til dette blir sagt å vere at det ikkje var mogleg å få subsidiar frå EU, fordi Skottland som ein del av Storbritannia måtte kjempe med resten av riket om middel som vart overført. 

Fotballklubben Motherwell FC vart grunnlagt i 1886. Laget er kjent som *Steelmen*. 

Byen var fram til 1996 administrasjonssenter for distriktet Motherwell.

## Merknader

## Kjelder

**Denne artikkelen bygger på «[[:nb:Motherwell|Motherwell]]» frå , den 3. november 2011.* 

## Bakgrunnsstoff

*
Kirkwall

**Kirkwall** er den største byen og administrasjonssenteret på Orknøyane, nord i Skottland. Han har kring 7&nbsp;500 innbyggjarar. Byen vart fyrst nemnd i *[[Orknøyingasoga]]* for året 1046, i forteljinga om Ragnvald Brusesson som var den fyrste av Orknøyjarlane som hadde tilhaldstad i Kirkwall. 

Byen har to museum, eit som inneheld ting av lokalhistorisk interesse og det andre som er det vesle *Wireless Museum*, som tek seg av historia om radio og lydopptak. 

Ei av hovudhendingane i byen er Kirkwall Ba' eller Ba' Game, eit lovlaust ballspel halde på fyrste juledagen og fyrste nyttårsdagen mellom «Uppies» og «Doonies»; kvart lag representerer ein halvdel av byen.

## Historie

I 1486 opphøgde kong Jakob III av Skottland Kirkwall til by med statusen kongeleg burgh. Namnet *Kirkwall* kjem frå det norrøne namnet *Kirkjuvágr* som tyder «Kyrkjevågen», som seinare vart til *Kirkvoe* og så *Kirkwaa* på engelsk. Engelske kartografar tok *waa* som skotsk *wa*, som tyder «mur» (*wall*). 

Kirkwall ligg på den nordlege kysten av Mainland i Orknøyane, og har ei hamn med ferjesamband til dei fleste andre øyane i gruppa. Etter dagens skotske standardar er det ein liten by. I hjarta av byen ligg St. Magnuskatedralen som kan sjåast frå lang avstand. Han fekk namnet sitt etter Den heilage Magnus, jarl av Orknøyane frå 1108 til 1117. Like ved katedralen er det ruinar frå slottet til den tidlegare biskopen og slottet til jarlen.

## Merknader

## Kjelder

**Denne artikkelen bygger på «[[:nb:Kirkwall|Kirkwall]]» frå ,  den 3. november 2011.*  

## Bakgrunnsstoff

*
Girvan

**Girvan** (skotsk-gælisk *Inbhir Gharbhain*) er ein by med historisk status som burgh i regionen South Ayrshire i Skottland. Han har kring 6&nbsp;500 innbyggjarar. Det er ein hamneby som tidlegare var ei viktig fiskerihamn, men i dag først og fremst lever av turisme. 

Girvan ligg på søraustsida av Firth of Clyde på den skotske vestkysten, mellom Ayr i nord og Stranraer i sør.

## Kjelder

**Denne artikkelen bygger på «[[:nb:Girvan|Girvan]]» frå ,  den 3. november 2011.*  

## Bakgrunnsstoff

*
Ayr

**Ayr** (skotsk-gælisk *Inbhir Àir*&#8239;) er administrasjonsbyen i regionen South Ayrshire i Skottland. Han har kring 47&nbsp;000 innbyggjarar og ligg ved Firth of Clyde. 

I 2002 kjempa byen saman med fire andre i Skottland om status som *[[Bystatus#Engelsktalande land|city]]*, men tapte for Stirling.

Ayr er kjent for veddeløpsbanen sin, og spesielt for løpet *Scottish Grand National* i april og *Ayr Gold Cup* i september.

Rett nord for Ayr ligg byen Prestwick, og dei to byane veks meir og meir saman. Blant forstadane til Ayr er landsbyen Alloway, der diktaren Robert Burns vart fødd.

Ayrs ligaklubb i fotball heiter Ayr United.

## Kjelder

**Denne artikkelen bygger på «[[:nb:Ayr|Ayr]]» frå ,  den 3. november 2011.*  

## Bakgrunnsstoff

*
St. Margaret's Hope

**St. Margaret's Hope**, lokalt omtalt som **The Hope** (engelsk Håpet), er ein landsby på Orknøyane. St. Margaret's Hope er den tredje største busetnaden på Orknøyane, etter Kirkwall og Stromness. Staden har kring 550 innbyggjarar. Byen ligg på nordsida av South Ronaldsay og er den største tettstaden på øya. 

St. Margaret's Hope skal vera kalla opp etter den norskfødde Margaret av Skottland, som døydde på Orknøyane på veg frå Skottland til Noreg, eller etter den heilage Margaret av Skottland, som skal ha landa på staden under flukt.

## Merknader

## Kjelder

**Denne artikkelen bygger på «[[:nb:St. Margaret&#39;s Hope|St. Margaret&#39;s Hope]]» frå ,  den 3. november 2011.*  

## Bakgrunnsstoff

*
Stromness

**Stromness** er den nest største byen i den skotske øygruppa Orknøyane, med 2&nbsp;000 innbyggjarar og ligg sørvest på den største øya Mainland. 

Byen fekk status som burgh i 1620 og har ferjesamband til Scrabster på det skotske fastlandet. 

Namnet Stromness kjem frå det norrøne namnet *Straumrnes*. På 1300-talet omtalar kjelder staden som *Strumnay*. Namnet *Stromness* dukkar opp for første gongen i 1544. 

Forfattaren George Mackay Brown blei fødd og budde mesteparten av livet i Stromness. 

## Historie
*[[Orknøyingasoga]]* fortel at i september 1152 tok jarl Harald Maddadsson tilflukt for fetteren sin Erlend Haraldsson og Svein Asleivsson i festninga Castle Cairston ved Straumnes (Stromness). To år seinare var tilhøvet snudd og Erlend vart drepen. 

Stromness hadde gode tider på 1600- og 1700-talet, då byen vart ein stoppestad for handelsskipa på veg frå den nye verda. 

Krigane mellom England og Frankrike gjorde at ferdsel i Den engelske kanalen var knytt til stor risiko, og mange skip la om ruta til nord for Skottland og brukte Stromness som stoppestad. 

Stromness var eit sentralt punkt for Hudson Bay Company, som i 1670 avgjorde seg for å ha staden som siste stopp på veg til Canada og som første stopp på veg til Europa. Stromness hadde på det tidspunktet berre 13 hus. Dette markerte starten på ein langvarig oppgangsperiode.

## Merknader

## Kjelder

**Denne artikkelen bygger på «[[:nb:Stromness|Stromness]]» frå ,  den 3. november 2011.*  

## Bakgrunnsstoff

*
Callander

**Callander** (skotsk-gælisk *Calasraid*&#8239;) er ein by i regionen Stirling i Skottland. Han har kring 3&nbsp;000 innbyggjarar og ligg austom Loch Lomond og Trossarnach nasjonalpark, ved elva Teith.

## Kjelder

**Denne artikkelen bygger på «[[:nb:Callander|Callander]]» frå ,  den 3. november 2011.*  

## Bakgrunnsstoff

*
Stirling (fleirtyding)

**Stirling** kan vise til: 

I **geografi**:
* Stirling, by i Skottland
* Stirling region, region i Skottland
* Stirling Castle, ei historisk festning i Skottland

**Personar**:
* Robert Stirling (1790-1878), oppfinnar av Stirlingmotoren
* Stirling Seagrave, amerikansk forfattar
* Stirling Moss, britisk formel 1-fører

**Stirling** kan òg vise til:
* Stirlingmotor, er ein varmekraftmaskin

## Sjå òg
*Sterling
Clydebank

**Clydebank** (skotsk-gælisk *Bruach Chluaidh*) er ein by i regionen West Dunbartonshire i Skottland. Han har kring 30&nbsp;000 innbyggjarar. Han ligg nord for elva Clyde omtrent ti kilometer nordvest for Glasgow.

## Kjelder

**Denne artikkelen bygger på «[[:nb:Clydebank|Clydebank]]» frå ,  den 3. november 2011.*  

## Bakgrunnsstoff

*
Dumbarton

**Dumbarton** er ein by i regionen West Dunbartonshire i Skottland. Han har kring 20&nbsp;000 innbyggjarar og ligg ved nordbreidda av elva Clyde. Byen blir dominert av Dumbarton slott, som ligg på toppen av Dumbarton Rock. Byen var hovudstad i kongedømet Strathclyde i mellomalderen og seinare administrasjonsby for grevskapet Dunbartonshire (opphavleg *Dumbartonshire*, men dette namnet vart endra).

Frå 1975 til 1996 var byen kjernen i distriktet Dumbarton. I 1996 vart området delt mellom regionane West Dunbartonshire og Argyll and Bute. Dumbarton ligg i førstnemnde region, og er administrasjonsby her.

I nyare tid har Dumbarton vore eit sentrum for skipsbygging, men det viktigaste verftet, Denny's Yard, stengte i 1960-åra.

Blant kjende personar frå byen finn ein David Byrne frå Talking Heads og Formel 1-føraren Jackie Stewart.

Fotballklubben Dumbarton FC spelar i den skotske ligaen. Heimebana til lager er Denny Civic Theatre, som òg blir brukt av fleire andre lokale idrettslag. 

## Merknader

## Kjelder

* *Denne artikkelen bygger på «[[:nb:Dumbarton|Dumbarton]]» frå , den 3. november 2011.* 

## Bakgrunnsstoff

*
Aberchirder

**Aberchirder** er ein landsby i regionen Aberdeenshire i Skottland. Han har kring 1&nbsp;200 innbyggjarar. Aberchrider ligg om lag 8 km vest for Turiff og 12 km sør for Banff. Huntly ligg om lag 15 km sør for Aberchirder.

## Merknader

## Kjelder

**Denne artikkelen bygger på «[[:nb:Aberchirder|Aberchirder]]» frå ,  den 3. november 2011.*  

## Bakgrunnsstoff

*
Aboyne

**Aboyne** er ein stor landsby i regionen Aberdeenshire i Skottland. Han har kring 3&nbsp;000 innbyggjarar.

Aboyne ligg ved elva Dee vest for Cairngorms, i utkanten av høglandet. Han ligg mellom Ballater i vest og Banchory i aust, næraste større by er Aberdeen kring 40 kilometer lenger aust. 

Det ligg ein liten steinsirkel i landsbyen. Fleire andre steinmonument ligg i området, som den større Tomnaverie-steinsirkelen kring 3 km unna.

Aboyne Castle frå 1200-talet er eit historisk landemerke i landsbyen. Det er i privat eige som den historiske heimen til  markien av Huntly, leiaren for Gordon-klanen.

Landsbyen er først og fremst kjend for å arrangere høglandsleikar, med ein tradisjon som går tilbake til 1867.
Slottet Balmoral der den britiske kongefamilien ofte er om sommaren ligg om lag 20 km vest for Aboyne.

## Merknader

## Kjelder

**Denne artikkelen bygger på «[[:nb:Aboyne|Aboyne]]» frå ,  den 3. november 2011.*  

## Bakgrunnsstoff

*
Alford i Aberdeenshire

**Alford** er ein stor landsby i regionen Aberdeenshire i Skottland. Han har kring 2&nbsp;500 innbyggjarar. Alford ligg sør for elva Don, om lag 40 kilometer vest for Aberdeen.

## Merknader

## Kjelder

**Denne artikkelen bygger på «[[:nb:Alford (Aberdeenshire)|Alford (Aberdeenshire)]]» frå ,  den 3. november 2011.*  

## Bakgrunnsstoff

*
Braemar

**Braemar** (skotsk gælisk *Braigh Mharr*&#8239;) er ein landsby i regionen Aberdeenshire i Skottland. Han har kring 800 innbyggjarar, og ligg omkring 80 km vest for Aberdeen. Han ligg nær den øvre delen av elva Dee. 

Landsbyen arrangerer årleg høglandsleikar, *Braemar Gathering*. Leikane vart truleg starta på 1000-talet av Malcolm Canmore. I 1715 vart dei brukt for å dekke over starten på det første jakobittopprøret. Sidan 1832 har dei vorte arrangert av *Braemar Royal Highland Society*. Desse lekane blir tradisjonelt vitja av den britiske kongefamilien, som har sommerresidensen sin på Balmoral slott i Aberdeenshire. 

Braemar slott vart påbegynt av John Erskine, jarl av Mar i 1628. Eigarane bur enno i slottet, men delar av det er ope for publikum om sommaren. 

Braemar er ein av dei to stadane som har den britiske kulderekorden. Det har to gonger vore registrert –27.2 °C i Braemar: 11. februar 1895 og 10. januar 1982. (Det andre staden er Altnaharra, som registrerte same temperatur 30. desember 1995.)

## Kjelder

**Denne artikkelen bygger på «[[:nb:Braemar|Braemar]]» frå ,  den 3. november 2011.*  

## Bakgrunnsstoff

*
Cruden Bay

**Cruden Bay** (skotsk-gælisk *Inbhir Chruidein*) er ein landsby i regionen Aberdeenshire i Skottland. Han har kring 1&nbsp;600 innbyggjarar, og ligg på nordkysten av Bay of Cruden, 42&nbsp;km nord for Aberdeen.

Like sør for Slains Castle var Cruden Bay var åstad for eit slag mellom danskar og skottar under kong Malcolm II i 1012. Namnet kjem opphavleg frå gælisk *Croch Dain* (slakt av danskar).

I dag trekker Cruden Bay til seg turistar med hotell og golf bane. Staden har ei lang strandlinje som vart kjend då flygaren Tryggve Gran gjorde den første flyturen aleine over Nordsjøen.

Cruden Bay er staden der Forties pipeline system går i land, som fører råolje 169&nbsp;km gjennom Forties Unity-plattforma, til terminalen ved Cruden Bay. Derfrå blir råolja ført til prosessanlegget ved Kinneil i Grangemouth.

## Kjelder

**Denne artikkelen bygger på «[[:nb:Cruden Bay|Cruden Bay]]» frå ,  den 3. november 2011.* 

## Bakgrunnsstoff

*